第十三.  臣道篇

S130101 人臣之論,有態臣者,有簒臣者,有功臣者,有聖臣者.

S130102 內不足使一民,外不足使距難,百姓不親,諸侯不信,

S130103 然而巧敏녕說,善取寵乎上,是態臣者也.

S130104 上不忠乎君,下善取譽乎民,不恤公道通義,朋黨比周,

S130105 以環主圖私爲務,是簒臣者也.內足使以一民,外足使以距難,

S130106 民親之,士信之,上忠乎君,下愛百姓而不倦,是功臣者也.

S130107 上則能尊君,下則能愛民,政令敎化,刑下如影,應卒遇變,

S130108 齊給如響,推類接譽,以待無方,曲成制象,是聖臣者也.

S130109 故用聖臣者王,用功臣者彊,用簒臣者危,用態臣者亡.

S130110 態臣用,則必死,簒臣用,則必危,功臣用,則必榮,聖臣用,則必尊.

S130111 故齊之蘇秦,楚之州侯,秦之張儀,可謂態臣者也.

S130112 韓之張去疾,趙之奉陽,齊之孟嘗,可謂簒臣也.

S130113 齊之管仲,晉之咎犯,楚之孫叔敖,可謂功臣矣.

S130114 殷之伊尹,周之太公,可謂聖臣矣.是人臣之論也,

S130115 吉凶賢不肖之極也,必謹志之而愼自爲擇取焉,足以稽矣.

S130201 從命而利君謂之順,從命而不利君謂之諂,逆命而利君謂之忠,

S130202 逆命而不利君謂之簒,不恤君之榮辱,不恤國之臧否,

S130203 偸合苟容以待祿養交而已耳,謂之國賊.

S130204 君有過謀過事,將危國家,殞社稷之懼也,

S130205 大臣,夫兄有能進言於君,用則可,不用則去,謂之諫,

S130206 有能進言於君,用則可,不用則死,謂之爭,

S130207 有能比知同力,率群臣百吏而相與彊君교君,君雖不安,不能不聽,

S130208 遂以解國之大患,除國之大害,成於尊君安國,謂之輔,

S130209 有能抗君之命,竊君之重,反君之事,以安國之危,除君之辱,

S130210 功伐足以成國之大利,謂之拂.故諫,爭,輔,拂之人,

S130211 社稷之臣也,國君之寶也,明君之所尊厚也,而闇主惑君以爲己賊也.

S130212 故明君之所賞,闇君之所罰也,闇君之所賞,明君之所殺也.

S130213 伊尹,箕子可謂諫矣,比干,子胥可謂爭矣,平原君之於趙可謂輔矣,

S130214 信陵君之於魏可謂拂矣.傳曰,從道不從君.此之謂也.

S130301 故正義之臣設,則朝廷不頗,諫,爭,輔,拂之人信,則君過不遠.

S130302 爪牙之士施,則仇讐不作,邊境之臣處,則疆垂不喪.

S130303 故明主好同而闇主好獨.明主尙賢使能而饗共盛,

S130304 闇主妬賢畏能而滅其功.罰其忠,賞其賊,夫是之謂至闇,桀紂所以滅也.

S130401 事聖君者,有聽從無諫爭,事中君者,有諫爭無諂諛,事暴君者,

S130402 有補削無교拂.迫脅於亂時,窮居於暴國,而無所避之,則崇其美,

S130403 揚其善,違其惡,隱其敗,言其所長,不稱其所短,以謂成俗.

S130404 詩曰,國有大命,不可以告人,妨其躬身.此之謂也.

S130501 恭敬而遜,聽從而敏,不敢有以私決擇也,不敢有以私取與也,

S130502 以順上爲志,是事聖君之義也.忠信而不諛,諫爭而不諂,

S130503 교然剛折端志而無傾側之心,是案曰是,非案曰非,是事中君之義也.

S130504 調而不流,柔而不屈,寬容而不亂,曉以至道而無不調和也,

S130505 而能化易,時關內之,是事暴君之義也.

S130506 若馭樸馬,若養赤子,若食위人,故因其懼也而改其過,

S130507 因其憂也而辨其故,因其喜也而入其道,因其怒也而除其怨,曲得所謂焉.

S130508 書曰,從命而不拂,微諫而不倦,爲上則明,爲下則遜.此之謂也.

S130601 事人而不順者,不疾者也,疾而不順者,不敬者也,

S130602 敬而不順者,不忠者也,忠而不順者,無功者也,

S130603 有功而不順者,無德者也.故無德之爲道也,

S130604 傷疾,墮功,滅苦,故君子不爲也.

S130701 有大忠者,有次忠者,有下忠者,有國賊者.

S130702 以德復君而化之,大忠也,以德調君而輔之,次忠也,

S130703 以是諫非而怒之,下忠也,不恤君之榮辱,不恤國之臧否,

S130704 偸合苟容以持祿養交而已耳,國賊也.

S130705 若周公之於成王也,可謂大忠矣,若管仲之於桓公,可謂次忠矣,

S130706 若子胥之於夫差,可謂下忠矣,若曹觸龍之於紂者,可謂國賊矣.

S130801 仁者必敬人.凡人非賢,則案不肖也.

S130802 人賢而不敬,則是禽獸也,人不肖而不敬,則是狎虎也.

S130803 禽獸則亂,狎虎則危,災及其身矣.

S130804 詩曰,不敢暴虎,不敢馮河.人知其一,莫知其타.

S130805 戰戰兢兢,如臨深淵,如履薄氷.此之謂也.故仁者必敬人.

S130901 敬人有道.賢者則貴而敬之,不肖者則畏而敬之,

S130902 賢者則親而敬之,不肖者則疏而敬之.其敬一也,其情二也.

S130903 若夫忠信端慤而不害傷,則無接而不然,是仁人之質也.

S130904 忠信以爲質,端慤以爲統,禮義以爲文,倫類以爲理,

S130905 喘而言,이而動,而一可以爲法則.

S130906 詩曰,不僭不賊,鮮不爲則.此之謂也.

S131001 恭敬,禮也,調和,樂也,謹愼,利也,鬪怒,害也.

S131002 故君子安禮樂利,謹愼而無鬪怒,是以百擧不過也.小人反是.

S131101 通忠之順,權險之平,禍亂之從聲,三者非明主莫之能知也.

S131102 爭然後善,戾然後功,出死無私,致忠而公,夫是之謂通忠之順,

S131103 信陵君似之矣.奪然後義,殺然後仁,上下易位然後貞,

S131104 功參天地,澤被生民,夫是之謂權險之平,湯武是也.

S131105 過而通情,和而無經,不恤是非,不論曲直,偸合苟容,

S131106 迷亂狂生,夫是之謂禍亂之從聲,飛廉惡來是也.

S131107 傳曰,斬而齊,枉而順,不同而壹.

S131108 詩曰,受人球大球,爲下國綴旒.此之謂也.

第十四. 致士篇

S140101 衡聽顯幽重明退奸進良之術,朋黨比周之譽,君子不聽,

S140102 殘賊加累之讒,君子不用,隱忌雍蔽之人,君子不近,

S140103 貨材禽犢之請,君子不許.

S140104 凡流言流說流事流謀流譽流소不官而衡至者,君子愼之.

S140105 聞聽而明譽之,定其當不當,然後出其刑賞而還與之.

S140106 如是,則奸言奸說奸事奸謀奸譽奸소莫之試也,

S140107 忠言忠說忠事忠謀忠譽忠소莫不明通,方起以尙盡矣.

S140108 夫是之謂衡聽顯幽重明退奸進良之術.

S140201 川淵深而魚鱉歸之,山林茂而禽獸歸之,刑政平而百姓歸之,

S140202 禮義備而君子歸之.故禮及身而行修,義及國而政明,

S140203 能以禮挾而貴名白,天下願,令行禁止,王者之事畢矣.

S140204 詩曰,惠此中國,以綏四方.此之謂也.

S140205 川淵者,龍魚之居也,山林者,鳥獸之居也,國家者,士民之居也.

S140206 川淵枯則龍魚去之,山林險則鳥獸去之,國家失政則士民去之.

S140301 無土則人不安居,無人則土不守,無道法則人不至,

S140302 無君子則道不擧.故土之與人也,道之與法也者,國家之本作也,

S140303 君子也者,道法之總要也,不可少頃曠也.

S140304 得之則治,失之則亂,得之則安,失之則危,得之則存,失之則亡.

S140305 故有良法而亂者有之矣,有君子而亂者,自古及今,未嘗聞也.

S140306 傳曰,治生乎君子,亂生乎小人.此之謂也.

S140401 人主之患,不在乎不言用賢,而在乎不誠必用賢.

S140402 夫言用賢者,口也,却賢者,行也,口行相反,

S140403 而欲賢者之至不肖者之退也,不亦難乎.

S140404 夫耀蟬者務在明其火振其樹而已,火不明,雖振其樹,無益也.

S140405 今人主有能明其德者,則天下歸之若蟬之歸明火也.

S140501 臨事接民而以義變應,寬裕而多容,恭敬而先之,政之始也,

S140502 然後中和察斷以輔之,政之隆也,然後進退誅賞之,政之終也.

S140503 故一年與之始,三年與之終.

S140504 用其終爲始,則政令不行而上下怨疾,亂所以自作也.

S140505 書曰,義刑義殺,勿庸以卽,女惟曰,未有順事.言先敎也.

S140601 程者,物之準也,禮者,節之準也.

S140602 程以立數,禮以定倫.德以敍位,能以授官.

S140603 凡節奏欲陵,而生民欲寬,節奏陵而文,生民寬而安.

S140604 上文下安,功名之極也,不可以加矣.

S140701 君者,國之隆也,父者,家之隆也.隆一而治,二而亂.

S140702 自古及今,未有二隆爭重而能長久者.

S140801 師術有四,而博習不與焉.尊嚴而憚,可以爲師,耆艾而信,

S140802 可以爲師,誦說而不陵不犯,可以爲師,知微而論,可以爲師.

S140803 故師術有四,而博習不與焉.水深而回,樹落則糞本.

S140804 弟子通利則思歸.詩曰,無言不讐,無德不報.此之謂也.

S140901 賞不欲참,刑不欲濫.賞참則利及小人,刑濫則害及君子.

S140902 若不幸而過,寧참無濫,與其害善,不若利淫.